Lietuvos kariuomenės Specialiųjų operacijų pajėgos

– budrus ir šiuolaikiškai ginkluotas Lietuvos kariuomenės junginys.

Sudaro atrinkti, motyvuoti ir specialiai apmokyti profesinės karo tarnybos nariai. Atrinkti kariai perkeliami į SOP (YPT, VDJB, KNT).

Iki 2008 m. balandžio 3 d. vadinosi „Specialiųjų operacijų junginys“.

Sudėtis 
  Ypatingosios paskirties tarnyba;
  Vytauto Didžiojo jėgerių batalionas;
  Kovinių narų tarnyba;
  Karinių oro pajėgų Specialiųjų operacijų grandis (pavaldi SOP operacijų valdymo lygmeniu).

SOP vykdo ir kitokias misijas: žvalgyba, įkaitų gelbėjimas ir VIP apsauga. SOP gali veikti ir Lietuvoje, jei teisėsaugos institucijos negali reaguoti į teroristų išpuolius.

Istorija

Įkūrimas 
Po Lietuvos nepriklausomybės paskelbimo reikėjo sukurti kariuomenę.

Vienas iš pirmųjų kariuomenės skyrių tapo Aukščiausiosios Tarybos apsaugos skyrius. Jis buvo skirtas saugoti Seimą.

Vėliau Lietuvos kariuomenė daug kartų pertvarkyta. 1995 m., po Kauno Vytauto Didžiojo motorizuoto pėstininkų bataliono pertvarkymo, sukurtas atskiras Vytauto Didžiojo jėgerių batalionas, tapęs vienu pagrindinių SOP šaknų.

1995 m. prasidėjo neoficialus SOP formavimas. 1997 m. jos suformuotos.

Veikla 
Po 2001 m. rugsėjo 11 d. išpuolių dalinio paskirtimi tapo užkirsti kelią teroristams, naikinti teroristus ir gelbėti įkaitus. Vytauto Didžiojo jėgerių bataliono kariai tapo vadinami „Jėgeriais“. Ypatingosios paskirties tarnybos kariai, išlaikę atitinkamus egzaminus, vadinami žaliukais.

2002-2004 m. SOP būriai dalyvavo operacijoje „Tvirta Taika“ Afganistane.

4 eskadronai 2002–2004 m. pakaitomis po 6 mėn. dalyvavo JAV vadovaujamoje operacijoje „Tvirta Taika“ Afganistane. Nuo 2005 m. vasaros dalyvavo NATO greitojo reagavimo pajėgose (NRF, NATO Response Forces).

Nuo 2007 m. SOP kariai dalyvavo NATO vadovaujamoje Tarptautinių saugumo paramos pajėgų misijoje Afganistano pietuose.

Po 2007 m. pertvarkymo, buvo sukurta nauja Kovinių narų tarnyba. Jos užduotys buvo povandeninės ir vandens paviršiaus operacijos.

Slapti SOP daliniai, vykdantys neskelbiamas užduotis, vadinami eskadronais 2000 m. lietuvių jūreivius pagrobus Pusiaujo Gvinėjoje, pripažintas tokių eskadronų buvimas.

Uždaviniai 
 Kova su terorizmu;
 Parama sąjungininkams;
 Partizaninis karas;
 Žvalgyba;
 Svarbių asmenų apsauga;
 Įkaitų išlaisvinimas.

Įranga

Ginklai 
 Barrett M82 – stambaus kalibro snaiperio šautuvas.
 Heckler & Koch USP – pistoletas.
 Benelli M4 – lygiavamzdis šautuvas.
 Heckler & Koch UMP – pistoletas kulkosvaidis.
 Heckler & Koch G36 – šturmo karabinas.
 Heckler & Koch 416 – šturmo karabinas.

Transportas 
 HMMWV – visų varomų ratų visureigis.
 Toyota Land Cruiser – visų varomų ratų visureigis, nupirktas tarptautinėms misijoms. Šarvuotumas saugo nuo kulkų ir sprogimų.
 Mil Mi-8 – sraigtasparnis, naudojamas žvalgybai, paieškos misijose.

Nuorodos 
 SOP svetainė 

Lietuvos kariuomenės Specialiųjų operacijų pajėgos